CELEX: 32011D0822
Language: hu
Date: 2011-12-07 00:00:00
Title: 2011/822/EU: A Bizottság végrehajtási határozata ( 2011. december 7. ) Bangladesnek a tengerészek képzése és képesítése tekintetében a 2008/106/EK európai parlamenti és tanácsi irányelv alapján történő elismeréséről (az értesítés a C(2011) 8999. számú dokumentummal történt)  EGT-vonatkozású szöveg

9.12.2011   
            
            
               HU
            
            
               Az Európai Unió Hivatalos Lapja
            
            
               L 327/68
            
         A BIZOTTSÁG VÉGREHAJTÁSI HATÁROZATA
   (2011. december 7.)
   Bangladesnek a tengerészek képzése és képesítése tekintetében a 2008/106/EK európai parlamenti és tanácsi irányelv alapján történő elismeréséről
   (az értesítés a C(2011) 8999. számú dokumentummal történt)
   (EGT-vonatkozású szöveg)
   (2011/822/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tengerészek képzésének minimumszintjéről szóló, 2008. november 19-i 2008/106/EK európai parlamenti és tanácsi irányelvre (1) és különösen annak 19. cikke (3) bekezdésének első albekezdésére,
   tekintettel a Ciprus által 2007. július 26-án, az Olaszország által 2007. december 24-én és a Belgium által 2008. június 25-én által benyújtott kérelmekre,
   mivel:
   
               (1)
            
            
               A 2008/106/EK irányelvvel összhangban a tagállamok dönthetnek úgy, hogy a harmadik országok által a tengerészek részére kiállított, megfelelő bizonyítványokat elfogadják, feltéve, hogy az érintett harmadik országot a Bizottság elismeri. E harmadik országoknak teljesíteniük kell a Nemzetközi Tengerészeti Szervezet (IMO) 1995-ben felülvizsgált, a tengerészek képzéséről, képesítéséről és az őrszolgálat ellátásáról szóló 1978. évi nemzetközi egyezményében (STCW-egyezmény) (2) foglalt valamennyi követelményt.
            
         
               (2)
            
            
               A Banglades elismerésére vonatkozó kérelmet Ciprus 2007. július 26-i, Olaszország 2007. december 24-i és Belgium 2008. június 25-i levelében nyújtotta be. E kérések nyomán a Bizottság értékelte a képzés és a képesítési bizonyítványok kiállításának bangladesi rendszerét annak ellenőrzése céljából, hogy az ország teljesíti-e az STCW-egyezményben meghatározott követelményeket, és hozott-e megfelelő intézkedéseket a képesítési bizonyítványokkal kapcsolatos csalások megakadályozására. Ez az értékelés az Európai Tengerbiztonsági Ügynökség szakértői által 2008 februárjában végzett vizsgálat eredményeire támaszkodott. A vizsgálat során a képzési és képesítési rendszerben feltártak bizonyos hiányosságokat.
            
         
               (3)
            
            
               A Bizottság jelentésben tájékoztatta a tagállamokat az értékelés eredményéről.
            
         
               (4)
            
            
               A Bizottság 2009. március 26-i, 2009. december 9-i és 2010. szeptember 28-i leveleiben felkérte Bangladest, hogy bizonyítsa a feltárt hiányosságok kiküszöbölését.
            
         
               (5)
            
            
               Banglades 2009. március 29-i, 2009. május 21-i, 2009. július 12-i, 2010. január 4-i, 2011. február 27-i és 2011. március 14-i levelében rendelkezésre bocsátotta az arra vonatkozó információkat és bizonyítékokat, hogy a megfelelés értékelésekor feltárt legtöbb hiányosságra vonatkozóan végrehajtották a megfelelő és elégséges korrekciós intézkedéseket.
            
         
               (6)
            
            
               A fennmaradó hiányosságok egyrészt az egyik bangladesi tengerészeti oktatási és képzési intézetben a képzéshez szükséges bizonyos felszerelések hiányára, másrészt az STCW-szabályzat A-II/1. szakaszával kapcsolatos előkészítő tanfolyamokra vonatkoznak. A bangladesi hatóságokat ezért e tekintetben további korrekciós intézkedések végrehajtására kérték fel. Az említett hiányosságok azonban nem indokolják, hogy a tengerészek oktatásával, képzésével és a képesítési bizonyítványok kiállításával kapcsolatos bangladesi rendszereknek az STCW-egyezmény követelményeinek való megfelelősége teljes egészében megkérdőjeleződjék.
            
         
               (7)
            
            
               A megfelelés értékelésének és a Banglades által rendelkezésre bocsátott információk kiértékelésének eredményei azt bizonyítják, hogy Banglades teljesíti az STCW-egyezmény vonatkozó előírásait, és megtette a megfelelő intézkedéseket a képesítési bizonyítványokkal kapcsolatos csalások megakadályozására.
            
         
               (8)
            
            
               Az e határozatban előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A 2008/106/EK irányelv 19. cikkének alkalmazásában a tengerészek képzésére és képesítésére tekintettel a Bizottság elismeri Bangladest.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. december 7-én.
      
         
            a Bizottság részéről
         
         Siim KALLAS
         
            alelnök
         
      
   
   
      (1)  HL L 323., 2008.12.3., 33. o.
   
      (2)  Az egyezményt a Nemzetközi Tengerészeti Szervezet fogadta el.